Live-საინფორმაციო შეხვედრა აბიტურიენტებისთვის: სამოქალაქო ინჟინერიის პროგრამა
2020-12-26 15:00 (Asia/Dubai)
26 დეკემბერს, 15:00 საათზე, ილიას სახელმწიფო უნივერსიტეტის ტექნოლოგიის სკოლა აბიტურიერიენტებისთვის პირველ Live-საინფორმაციო შეხვედრას გამართავს.
„რა არის სამოქალაქო ინჟინერია? ყველაფერი, რასაც ირგვლივ ვხედავთ, სამოქალაქო ინჟინერიაა: გზები, აეროპორტები, პორტები, შენობა-ნაგებობები. სამოქალაქო ინჟინერია სოლიდური პროფესიაა, პროფესია, რომლის ათვისების შემდეგ ყოველთვის შეძლებთ დასაქმებას“ – მაიკლ სონდერსი, ილიას სახელმწიფო უნივერსიტეტის ტექნოლოგიის სკოლის ხელმძღვნელი
ვის შეხვდები Live-საინფორმაციო შეხვედრაზე?
შეხვედრაზე მომავალ პროფესიაზე, პროგრამის სტრუქტურასა და სწავლების მეთოდოლოგიაზე გესაუბრებიან:

მაიკლ სონდერსი, ტექნოლოგიის სკოლისა და სამოქალაქო ინჟინერიის პროგრამის ხელმძღვანელი;
ვახტანგ ბალავაძე, ბიზნესის, ტექნოლოგიის და განათლების ფაკულტეტის ხარისხის უზრუნველყოფის სამსახურის უფროსი.

ტექნოლოგიის 7-კვირიანი საორიენტაციო პროგრამის შესახებ
შეხვედრებზე, რომლებიც ჩატარდება ტექნოლოგიის სკოლის საორიენტაციო 7-კვირიანი საორიენტაციო პროგრამის ფარგლებში, დეტალური განრიგი მალე გამოქვეყნდება ჩვენს ვებგვერდზე,

გაიცნობთ პროგრამის პარტნიორებსა და მომავალ დამსაქმებლებს;
მიიღებთ ინფორმაციას საერთაშორისო თანამშრომლობისა და გაცვლითი პროგრამების შესახებ;
შეხვდებით პროფესორებს, რომლებიც ტექნოლოგიების სკოლაში ასწავლიან;
გაიგებთ მეტს დაფინანსების შესაძლებლობების შესახებ;
გაეცნობით უნივერსიტეტში არსებულ რესურსებსა და ლაბორატორიებს;
მიიღებთ ინფორმაციას პრაქტიკული კომპონენტის შესახებ, რომელსაც სწავლების პროცესში განსაკუთრებული ადგილი უჭირავს;
შეხვდებით და გაიცნობთ ჩვენი პროგრამების სტუდენტებსა და კურსდამთავრებულებს.

გელოდებით კომპიუტერული მეცნიერებებით, ელექტრული და კომპიუტერული ინჟინერიით, სამოქალაქო ინჟინერიით, არქიტექტურით, მათემატიკით დაინტერესებულ მოსწავლეებს.
შემოგვიერთდი Live-საინფორმაციო შეხვედრებზე, დაგვისვი შენთვის საინტერესო შეკითხვები და მიიღე ამომწურავი პასუხები.
სამუშაო ენები: ქართული, ინგლისური
დრო: 26 დეკემბერი, 15:00 საათი
ადგილი: Zoom (რეგისტირებული მონაწილეები მიიღებთ ბმულს თქვენ მიერ მითითებულ საკონტაქტო ინფორმაციაზე)

პროფესორ ირინა ლობჟანიძის მოხსენება: „ძველი და საშუალი ქართული ენის სასრული პოზიციის მორფოსინტაქსური ანალიზატორისა და ტოკენიზატორის კვლევითი პრობლემატიკა“
2020-12-24 18:00
24 დეკემბერს, 18:00 საათზე, ილიას სახელმწიფო უნივერსიტეტის პროფესორი ირინა ლობჟანიძე წარადგენს შოთა რუსთაველის ეროვნული სამეცნიერო ფონდის მიერ დაფინანსებული პროექტის ფარგლებში (DP 2016_23) შექმნილ ციფრულ ინსტრუმენტს და წაიკითხავს მოხსენებას თემაზე: ძველი და საშუალი ქართული ენის სასრული პოზიციის მორფოსინტაქსური ანალიზატორისა და ტოკენიზატორის კვლევითი პრობლემატიკა.
შეხვედრა ჩატარდება Zoom-ის პლატფორმაზე.
დასწრება თავისუფალია.
იხ. ბმული: https://us02web.zoom.us/j/82051537428?pwd=[REDACTED]
2020 წელი

ინტერდისციპლინური სემინარების ციკლი: მწვანე წყალბადი – მდგრადი ენერგეტიკის მომავალი
2020-12-22 17:00
22 დეკემბერს ილიას სახელმწიფო უნივერსიტეტის ბიზნესის, ტექნოლოგიისა და განათლების ფაკულტეტის ენერგეტიკისა და მდგრადი განვითარების ინსტიტუტის ორგანიზებით ინტერდისციპლინური სემინარების ციკლის „ენერგეტიკა და მდგრადი განვითარება“ ფარგლებში ჩატარდება ენერგეტიკისა და მდგრადი განვითარების ინსტიტუტის მორიგი სემინარი: „მწვანე წყალბადი – მდგრადი ენერგეტიკის მომავალი“.
სემინარის შესახებ
მწვანე წყალბადის წარმოება და მოხმარება კლიმატის ცვლილების შესარბილებლად ბოლო წლების პოპულარული გლობალური ტენდენციაა. წყალბადისგანახლებადი ენერგიის შენახვის და დაბალანსებისთვის გამოყენება საშუალებას იძლევა მკვეთრად გაიზარდოს განახლებადი ელექტრობის წილი, ჩანაცვლდეს წიაღისეული რესურსების გამოყენება და შესაბამისი გაფრქვევები. ევროკავშირს და ბევრ ქვეყანას შემუშავებული აქვთ კომპლექსური სტრატეგიები და სამოქმედო გეგმები, რომლებზეც უდიდესი ფინანსური რესურსი გამოიყოფა, რაც მოიცავს ტექნოლოგიური კვლევის და განვითარების, პოლიტიკისა და ბიზნესპროცესების შემუშავების საკითხებს. ერთგვარი საერთაშორისო რბოლაა გამართული ამ მიმართულებით ლიდერობის დასამკვიდრებლად.
სემინარი დაეთმობა ე.წ. მწვანე წყალბადის თემატიკის განხილვას. კერძოდ, თანამედროვე წყაროებზე დაყრდნობით ვისაუბრებთ ბოლოდროინდელ ტენდენციებზე და პრეზენტაციები ძირითადად დაეყრდნობა ბოლოდროინდელი წყაროების მიმოხილვას:

წყალბადის წარმოების, შენახვის, ტრანსპორტირების და მოხმარების ტექნოლოგიები;
წყალბადის გამოყენება ტრანსპორტში, ინდუსტრიაში, ენერგეტიკაში;
მწვანე წყალბადი და განახლებადი ენერგიის განვითარების ხელშეწყობა;
პრეზენტაცია ძირითადად დაეყრდნობა ბოლოდროინდელი წყაროების მიმოხილვას;
მწვანე წყალბადის განვითარების საერთაშორისო პროცესები და ტენდენციები;
წყალბადის პერსპექტივები საქართველოსთვის – შესაძლო როლი ენერგეტიკული და ეკონომიკური უსაფრთხოების გაზრდაში

მომხსენებლების შესახებ

გიორგი ჩიქოვანი, საქართველოს ენერგეტიკის განვითარების ფონდის დირექტორი
დავით ოთარიშვილი (H2exagOn (საფრანგეთი)), მმართველი პარტნიორი
მურმან მარგველაშვილი, ილიას სახელმწიფო უნივერსიტეტის ასოცირებული პროფესორი მდგრადი განვითარებისა და ენერგეტიკული კვლევების მიმართულებით, ინსტიტუტის დირექტორი
დავით ჯოგიაშვილი, ილიაუნის მაგისტრანტი და WEG უმცროსი მკვლევარი

ხანგრძლივობა: 1.5 საათი
სამუშაო ენა: ქართული
ფორმატი: სემინარი ჩატარდება დისტანციურად, პლატფორმა ზუმის გამოყენებით. მსურველებს შეუძლიათ ისარგებლონ ბმულით: https://us02web.zoom.us/j/84798789891
სემინარი ითვალისწინებს მოხსენებებსა და დისკუსია-განხილვის ფორმატს.
დრო: 22 დეკემბერი, 17:00 – 18:30
2020 წელი

USAID/საქართველოსა და ილიაუნის ერთობლივი კემპუს ლექცია: Conversation with Pollsters
2020-12-21 17:00
21 დეკემბერს USAID/საქართველოსა და ილიას სახელმწიფო უნივერსიტეტის ორგანიზებით გაიმართება კემპუს ლექცია „Campus Discussion: Conversation with Pollsters“.
ლექცია სტუდენტებს საშუალებას აძლევს , შეხვდნენ საერთაშორისო მკვლევრებსა და საქართველოში მოქმედ წამყვან კვლევით ორგანიზაციებს და მათთან განიხილონ წინასაარჩევნო კვლევებისა და ეგზიტპოლების მეთოდოლოგიური და ეთიკური სტანდარტები.
ლექციაში მონაწილეობას მიიღებენ ანალიზისა და კონსულტაციის ჯგუფი (ACT), კავკასიის კვლევითი რესურსების ცენტრი (CRRC), სოციალური კვლევისა და ანალიზის ინსტიტუტი (ISSA) და ანოვა (ANOVA), ილიას სახელმწიფო უნივერსიტეტის რექტორი გიგა ზედანია, USAID საქართველოს მისიის წარმომადგენლები, ამერიკის საზოგადოებრივი აზრის კვლევის ასოციაციისა (AAPOR) და მსოფლიოს საზოგადოებრივი აზრის კვლევის ასოციაციის (WAPOR) ყოფილი პრეზიდენტი, პროფესორი მაიკლ ტრაუგოტი და ამერიკის საზოგადოებრივი აზრის კვლევის ასოციაციის (AAPOR) ყოფილი პრეზიდენტი, პროფესორი პიტერ მილერი.
ლექციას მხარდაჭერას უწევს USAID-ის „დემოკრატიული მმართველობის ინიციატივა საქართველოში“ (USAID GGI).
ლექცია გაიმართება დისტანციურად, პლატფორმა ზუმის საშუალებით და მისი ლაივტრანსლირება იქნება ილიას სახელმწიფო უნივერსიტეტის ფეისბუქის გვერდზე.
სწრაფი ბმულები

დეტალური პროგრამა

დრო: 21 დეკემბერი, 17:00 – 19:00 საათი
2020 წელი

საერთაშორისო სამეცნიერო კონფერენცია „ახლო აღმოსავლეთი და კავკასია. კულტურა, ისტორია, პოლიტიკა“
2020-12-17 12:32
17-19 დეკემბერს გ. წერეთლის აღმოსავლეთმცოდნეობის ინსტიტუტი დისტანციურად აწყობს საერთაშორისო სამეცნიერო კონფერენციას „ახლო აღმოსავლეთი და კავკასია. კულტურა, ისტორია, პოლიტიკა“. კონფერენციაზე შეჯამდება აღმოსავლეთმცოდნეობის ინსტიტუტის 2020 წლის სამეცნიერო მუშაობა და წარმოდგენილი იქნება მოხსენებები კავკასიისა და ახლო აღმოსავლეთის ისტორიული და კულტურული ურთიერთობების, აღმოსავლური ენებისა და ლიტერატურის, ახლო აღმოსავლეთში ამჟამად მიმდინარე პროცესების სხვადასხვა ასპექტის შესახებ. აღმოსავლეთმცოდნეობის ინსტიტუტის თანამშრომელთა გარდა კონფერენციაში მონაწილეობას მიიღებენ საქართველოს სხვადასხვა უნივერსიტეტისა და სამეცნიერო ცენტრის წარმომადგენლები, ასევე უცხოელი მკვლევრები ავსტრიიდან, ბელარუსიდან, გერმანიიდან, ერაყიდან, იაპონიიდან, იტალიიდან, ირანიდან, პოლონეთიდან, რუსეთიდან, უკრაინიდან, შვეიცარიიდან.
იხილეთ კონფერენციის დეტალური პროგრამა ბმულზე: https://bit.ly/2K0K1D3
კონფერენცია ჩატარდება დისტანციურად, პლატფორმ zoom-ის მეშვეობით.
კონფერენციის zoom-ის ბმულები:

17 დეკემბერი: https://bit.ly/3oXSMMR
18 დეკემბერი: https://bit.ly/3ab4tf4
19 დეკემბერი: https://bit.ly/3r3rIxG

სამუშაო ენა: ქართული, ინგლისური
დასწრება თავისუფალია.
2020 წელი

USAID/საქართველოსა და ილიაუნის ერთობლივი კონფერენცია „2020 წლის წინასაარჩევნო კვლევებისა და ეგზიტპოლების მიმოხილვა“
2020-12-16 17:00
16 და 18 დეკემბერს USAID/საქართველოსა და ილიას სახელმწიფო უნივერსიტეტის ორგანიზებით გაიმართება კონფერენცია „2020 წლის წინასაარჩევნო კვლევებისა და ეგზიტპოლების მიმოხილვა“.
კონფერენციის მიზანია წამყვანი კვლევითი ორგანიზაციების, მკვლევრების, საერთაშორისო ექსპერტებისა და არასამთავრობო ორგანიზაციების მიერ საზოგადოებრივი აზრის კვლევებისა და ეგზიტპოლების მეთოდოლოგიური ასპექტების განხილვა და წინასაარჩევნო გარემოს დახასიათება.
კონფერენციაში მონაწილეობას მიიღებენ საერთაშორისო კვლევითი კომპანიები – Edison Research და Ipsos, ასევე საქართველოში მოქმედი კვლევითი ორგანიზაციები: ანალიზისა და კონსულტაციის ჯგუფი (ACT), კავკასიის კვლევითი რესურსების ცენტრი (CRRC), სოციალური კვლევისა და ანალიზის ინსტიტუტი (ISSA) და ანოვა (ANOVA, ასევე საქართველოს ახალგაზრდა იურისტთა ასოციაცია (GYLA) და სამართლიანი არჩევნებისა და დემოკრატიის საერთაშორისო საზოგადოება (ISFED), ილიას სახელმწიფო უნივერსიტეტის რექტორი გიგა ზედანია, USAID საქართველოს მისიის წარმომადგენლები, ამერიკის საზოგადოებრივი აზრის კვლევის ასოციაციისა (AAPOR) და მსოფლიოს საზოგადოებრივი აზრის კვლევის ასოციაციის (WAPOR) ყოფილი პრეზიდენტი, პროფესორი მაიკლ ტრაუგოტი, ამერიკის საზოგადოებრივი აზრის კვლევის ასოციაციის (AAPOR) ყოფილი პრეზიდენტი, პროფესორი პიტერ მილერი, ამერიკის საზოგადოებრივი აზრის კვლევის ასოციაციის (AAPOR) ყოფილი პრეზიდენტი და Pew Research ცენტრის უფროსი კვლევითი მრჩეველი სკოტ კიიტერი, The Associated Press-NORC Center for Public Affairs Research-ის ვიცე-პრეზიდენტი ტრევორ ტომპსონი.
კონფერენციის მხარდამჭერია USAID-ის „დემოკრატიული მმართველობის ინიციატივა საქართველოში“ (USAID GGI).
კონფერენციის დრო: 2020 წლის 16 და 18 დეკემბერი, 17:00-19:30
კონფერენცია ჩატარდება დისტანციურად პლატფორმა ზუმის საშუალებით და მისი ლაივტრანსლირება იქნება ილიას სახელმწიფო უნივერსიტეტის ფეისბუქის გვერდზე.
სწრაფი ბმულები

კონფერენციის პირველი დღის პროგრამა (16 დეკემბერი, 17:00-19:30)
კონფერენციის მეორე დღის პროგრამა (18 დეკემბერი, 17:00 – 19:30)
კონფერენციის მთავარი მომხსენებლების შესახებ ინფორმაცია

შეხვედრა Majorel-ის წარმომადგენელთან – Booster Talks
2020-12-15 15:00
15 დეკემბერს, 16:00 საათზე, Booster Talks-ის ფარგლებში შეხვედრას გამართავს საერთაშორისო კომპანიის Majorel შერჩევისა და დასაქმების ჯგუფის ხელმძღვანელი შორენა ქუთათელაძე.
კომპანია Majorel-მა საქართველოში 2016 წლის სექტემბერში დაიწყო ოპერირება და ამჟამად სამი ოფისითაა წარმოდგენილი, მათ შორის ორი თბილისშია და ერთი ქუთაისში. კომპანია ემსახურება კლიენტებს მოგზაურობის, ელექტრონული კომერციის, ინფორმაციული და ციფრული ტექნოლოგიებისა და ავტოინდუსტრიის მიმართულებით.
BOOSTER Talks გულისხმობს ექსკლუზიურად ილიაუნის სტუდენტებისა და კურსდამთავრებულებისთვის საქართველოში მოქმედ კერძო, საჯარო და არასამთავრობო სტრუქტურების წარმომადგენელებთან ონლაინშეხვედრებს.
მომხსენებელი განიხილავს შემდეგ საკითხებს:

Majorel მსოფლიოსა და საქართველოში;
რას სთავაზობს Majorel Georgia დასაქმებულებს?
კომპანიის ვაკანსიები;
როგორ დავსაქმდეთ Majorel Georgia-ში?
მნიშვნელოვანი რჩევები სამუშაოს მაძიებელთათვის.

შეხვედრა საინტერესო იქნება ნებისმიერი მიმართულების სტუდენტებისა და კურსდამთავრებულებისთვის.
შეხვედრაზე დასწრების მსურველებმა შეავსეთ სარეგისტრაციო ფორმა არა უგვიანეს 15 დეკემბრის 12:00 საათისა.
შეხვედრის ბმულს გამოგიგზავნით შეხვედრის დაწყებამდე ერთი საათით ადრე.
დრო:15 დეკემბერი, 16:00 საათი.
სარეგისტრაციო ფორმა.
2020 წელი

კოტლინის კურსი ილიაუნის სტუდენტებისთვის
2020-12-12 14:00
ილიას სახელმწიფო უნივერსიტეტის Google დეველოპერების კლუბი სტუდენტებს სთავაზობს სასწავლო ანდროიდის 5-კვირიან პროგრამულ ონლაინკურსს.
ყველა სასწავლო მასალა მოწოდებულია Google-გან.
პირველი სესია გაიმართება 2020 წლის 12 დეკემბერს, 14:00 საათზე.
ვისთვის არის ეს სასწავლო კურსი?
კურსში მონაწილეობა შეუძლიათ ილიას სახელმწიფო უნივერსიტეტის სტუდენტებს.
შენიშვნა: კურსს არ აქვს წინაპირობა და მასში მონაწილეობა გამოცდილების არმქონე სტუდენტებსაც შეუძლიათ.
რატომ უნდა ვისწავლო ანდროიდი?
ანდროიდის პროგრამირება მსოფლიოში ერთ-ერთი ყველაზე მზარდი მიმართულებაა, რაც ზრდის დასაქმების შესაძლებლობასაც. კურსის გავლის შემდეგ მონაწილეები შეძლებენ მარტივი ანდროიდაპლიკაციის შექმნას.
როგორი იქნება სასწავლო მიმართულება?

სტუდენტები შეისწავლიან ანდროიდს Kotlin-ის გამოყენებით, რომელიც 100%-იან კონკურენციას უწევს Java პროგრამულ ენას.
ვრცლად სასწავლო კურსის შესახებ:

კურსის განმავლობაში გამოყენებული იქნება Google-ის მიერ ოფიციალურად მოწოდებული 5 განსხვავებული რესურსი;
ეს იქნება სასწავლო ინტერაქციული კურსი, რომლის მონაწილეები მასალებს მიიღებენ და განაგრძობენ ინდივიდუალურად მუშაობას. მუშაობის პროცესი სუპერვაიზორის მეთვალყურეობით მიმდინარეობს, რაც ცოდნისა და პრაქტიკული გამოცდილების მიღების შანსს მნიშვნელოვნად ზრდის.

ქვეყანაში არსებული ეპიდემიოლოგიური ვითარების გამო შეხვედრები გაიმართება Zoom-ის ონლაინპლატფორმაზე.
რეგისტრაცია
კურსზე რეგისტრაციის მსურველებს შეგიძლიათ რეგისტრაცია გაიაროთ ბმულზე: https://forms.gle/MkMbVjSz3g9tz3Mr8
რეგისტრაციის ვადა: 11 დეკემბერი, 18:00 საათი
როგორ გახდეს მასალები ხელმისაწვდომი?
დარეგისტრირების შემდეგ მონაწილეები ყოველკვირეულად მიიღებენ მასალას და ექნებათ წვდომა Google-ის დეველოპერების პლატფორმასთან.
სამუშაო ენა: ინგლისური
დრო: 12 დეკემბერი, 14:00 საათი
ადგილმდებარეობა: Zoom-ის ონლაინ პლატფორმა
2020 წელი

ვებინარების სერია „მოსწავლეთა სიმულაციები“ – მესამე ვებინარი
2020-12-11 19:00
11 დეკემბერს, 19:00 საათზე, ილიას სახელმწიფო უნივერსიტეტის საბუნებისმეტყველო განათლების კვლევითი ცენტრის SALiS-ის ლაბორტორია წმინდა ალექსი შუშანიას სახელობის მართლმადიდებლურ სკოლა-გიმნაზიასთან (სენაკი) და ფარის ინოვაციურ ცენტრთან თანამშრომლობით წარმოგიდგენთ ვებინარების სერიის „მოსწავლეთა მიერ შექმნილი სიმულაციები საბუნებისმეტყველო მეცნიერებებების გაკვეთილებისთვის“ მესამე ვებინარს.
ვებინარები გაიმართება დისტანციურად პლატფორმა ზუმის მეშვეობით.
ვებინარზე მოსწავლეები წარმოადგენენ საბუნებისმეტყველო მეცნიერებების გაკვეთილებისთვის 4 სიმულაციას.
_______________________________________________________________________________________________
ალექსი შუშანიას სახელობის მართლმადიდებლური სკოლა-გიმნაზიის მოსწავლეების სიმულაციები
სახელწოდება: სინათლის სიჩქარის განსაზღვრა ასტრონომიული მეთოდებით
ავტორები: გიგი გუგუნავა, ლუკა ნაკაშია, ალექსი ტყებუჩავა
სახელწოდება: წრეწირის ფართობის დადგენა
ავტორები: გიგი გუგუნავა, ლუკა ნაკაშია, ალექსი ტყებუჩავა
სახელწოდება: ჰორიზონტალურად გასროლილი სხეული
ავტორები: საბა ხაბურზანია, ლუკა ცაავა, ლევან ჭანტურია
_______________________________________________________________________________________________
ფარის ინოვაციური ცენტრის კლუბ Robospace-ის მოსწავლეების სიმულაციები

სახელწოდება: გაიცანი სვანეთი
ავტორები: ანნა რეზესიძე, მარიამ საღლიანი, მარიამ გოშუანი, ნინო ქურდიანი, ეთერ ჭკადუა, ავთანდილ გაბულდანი
_______________________________________________________________________________________________
დრო: 11 დეკემბერი, 19:00 საათი
ვებინარის ბმული: https://bit.ly/2IlRewu

დასწრება თავისუფალია.
2020 წელი

სამეცნიერო კონფერენცია „საქართველო და კორეა: ისტორიული გამოცდილების პარალელები"
2020-12-10 11:00
10 დეკემბერს, 11:00 საათზე, გაიმართება პირველი სამეცნიერო კონფერენცია მიმდინარე პროექტის ფარგლებში: Georgia and Korea: Parallels in the Historical Experience of Colonialism, Struggle for Independence, Liberation and State Building.
პროექტს, რომელიც ხორციელდება ილიას სახელმწიფო უნივერსიტეტისა და ჰანკუკის უცხო ენათა უნივერსიტეტის (კორეა) მიერ, აფინანსებს კორეის კვლევების აკადემია (Academy of Korean Studies).
პროექტის ფარგლებში მომზადდება და დაინერგება:

კორეის კვლევების სასწავლო მოდული (ენის კურსები, ცივილიზაციის ისტორია) ილიას სახელმწიფო უნივერსიტეტში;
საქართველოს კვლევების სასწავლო მოდული (ენა, კულტურა, პოლიტიკა, ისტორია) ჰანკუკის უნივერსიტეტში.

ასევე გამოიცემა სასწავლო მასალები და სამეცნიერო სტატიები, განხორციელდება სტუდენტთა და პროფესორთა სასწავლო ვიზიტები ორივე ქვეყანაში.
პროექტის აქტიური მხარდამჭერები არიან საქართველოს საელჩო კორეაში და კორეის საელჩო საქართველოში. კონფერენციას დაესწრებიან საქართველოს ელჩი კორეის რესპუბლიკაში ოთარ ბერძენიშვილი და კორეის რესპუბლიკის საქმეთა დროებითი რწმუნებული საქართველოში ჯონგ დე სუ. კონფერენციას გახსნის ილიას სახელმწიფო უნივერსიტეტის რექტორი პროფ. გიგა ზედანია.
კონფერენცია გაიმართება Webex ფორმატში. დასწრება თავისუფალია.
კონფერენციის პროგრამა იხ. დანართში
კონფერენციის ლინკი:
https://hufs.webex.com/webappng/sites/hufs/meeting/download/f167bb87ad214c6b8cdcf5bd0cc5278d?siteurl=hufs&MTID=m4c23f105ad0ea42b59fb0d11a5f8a1ce
დრო: 10 დეკემბერი, 11:00 საათი
სამუშაო ენა: ინგლისური
2020 წელი

მოწვევა EFL-ის ტრენინგზე დასასწრებად
2020-11-28 11:00
ილიას სახელმწიფო უნივერსიტეტის ბავშვის განვითარების ინსტიტუტი იწვევს მსურველებს EFL-ის ტრენინგზე დასასწრებად.
კომუნიკაციის, ქცევისადა ფუნქციური უნარ-ჩვევების კურიკულუმი EFL-ი („ცხოვრებისთვის აუცილებელი“) შეფასების ინსტრუმენტია, რომელიც ეფუძნება ქცევის გამოყენებით ანალიზს. ტრენინგზე მონაწილეები

ისწავლიან ალტერნატიული კომუნიკაციის მეთოდის შერჩევას;
განსაზღვრავენ ცხოვრებისთვის აუცილებელ უნარებს;
შეძლებენ ცხოვრებისთვის აუცილებელი ფუნქციური უნარების შეფასებას;
შეფასების მონაცემებზე დაყრდნობით შეიმუშავებენ შესაბამის პროგრამას.

ტრენინგს ჩაატარებს ბავშვის განვითარების ინსტიტუტის ქეისმენეჯერი, რეგისტრირებული ქცევითი თერაპევტი (RBT) ანა წურწუმია.
ჩატარების დრო: 28 ნოემბერი, 11:00-16:00 სთ; 29 ნოემბერი, 11:00-16:00 სთ.
მონაწილეთა რაოდენობა: 15
ტრენინგი ჩატარდება ონლაინ ZOOM პლატფორმის საშუალებით.
ტრენინგში მონაწილეობისთვის აუცილებელიაა აუტიზმის სპექტრის ან განვითარების სხვა დარღვევის მქონე ბავშვებთან მუშაობის მინიმუმ 1-წლიანი გამოცდილება.
მსურველებმა 2020 წლის 25 ნოემბრამდე უნდა გამოგზავნონ რეზიუმე (ტელეფონის ნომრისა და მეილის მითითებით) ელექტრონულ მისამართზე: tinatini.avsajanishvili.1@iliauni.edu.ge
ტრენინგი ჩატარდება ჩეხეთის რესპუბლიკის კარიტასის პროექტის „საქართველოში აუტიზმის სპექტრის მქონე პირებისათვის სერვისების გაუმჯობესება და გაფართოება“ ფარგლებში. პროექტი ხორციელდება ჩეხეთის განვითარების სააგენტოს ფინანსური მხარდაჭერით.

ვებინარების სერია „მოსწავლეთა სიმულაციები“ – მეორე ვებინარი
2020-11-27 19:00
27 ნოემბერს, 19:00 საათზე, ილიას სახელმწიფო უნივერსიტეტის საბუნებისმეტყველო განათლების კვლევითი ცენტრის SALiS -ის ლაბორატორია რუხისა და ახმეტის ინოვაციების ცენტრებთან თანამშრომლობით წარმოგიდგენთ ვებინარების სერიის „მოსწავლეთა მიერ შექმნილი სიმულაციები საბუნებისმეტყველო მეცნიერებების გაკვეთილებისთვის“ მეორე ვებინარს.
ვებინარი გაიმართება დისტანციურად პლატფორმა ზუმის მეშვეობით.
ვებინარის ფარგლებში სკოლის მოსწავლეები საბუნებისმეტყველო მეცნიერებების გაკვეთილებისთვის შექმნიან 5 სიმუალაციას.
___________________________________________________________________________________________________________
რუხის ინოვაციების ცენტრის მოსწავლეების პროექტები
სახელწოდება: „ინკუბატორი“
ავტორები: მარიამ ჯონჯუა, არჩილ ესელიძე, ლაშა ღურწკაია
სახელწოდება: „მკვეხარა ქოთანი“
ავტორები: მარიამ ჯონჯუა, არჩილ ესელიძე, ლაშა ღურწკაია
___________________________________________________________________________________________________________
ახმეტის ინოვაციების ცენტრის მოსწავლეების პროექტები
სახელწოდება: „ღარიბი და ქილა ერბო“
ავტორები: მარიამ სვიმონიშვილი, ნინო სვიმონიშვილი, ირაკლი ბეკურაული
___________________________________________________________________________________________________________
დრო: 27 ნოემბერი, 19:00 საათი
ვებინარის ბმული: https://cutt.ly/hgXVuin

კიბერლაბორატორია ,,უნილაბის“ ღია ლექცია: 3d unity
2020-11-24 20:00
24 ნოემბერს, 20:00 საათზე, კიბერლაბორატორია ,,უნილაბის“ ღია ლექციების სერიის ფარგლებში პავლე ტაბატაძე ისაუბრებს 3d unityი-ს შესახებ.
ლექციის შესახებ
გაგიკვირდება, თუ გეტყვი, რომ ფიზიკის ძალებსა და 3დ თამაშებს ბევრი საერთო აქვთ?
ინტრიგანულია არა?! ამ ინტერესის ჩასაცხრობად მთავარია შეავსო უნილაბის კურსებზე მისაღები ბმული და იმოგზაურო გალაქტიკურ 3d unityი-ს ტურში თამაშების დეველოპმენტზე.
მანამდე კი, უფრო ადვილად რომ გაიგო, რა კავშირშია თამაშებთან ფიზიკა, გეპატიჟებით 3d unitys გაცნობით ლექციაზე, რომელსაც ამ კურსის კაპიტანი პავლე ტაბატაძე გამართავს.
ცოტა რამ მის შესახებ: დღეს განათლების, მეცნიერების, კულტურისა და სპორტის სამინისტროში უფროსი დეველოპერია, სწავლობს ტექნიკური უნივერსიტეტის ინფორმატიკისა და მართვის სისტემების ფაკულტეტის დოქტორანტურის საფეხურზე, აქვს დიდი სამუშაო გამოცდილება. ანბანი, Paint path, math basket, gifart, spaceX, Gaamot.ge და ბევრი სხვა პროექტი მისი პორტფოლიოს ნაწილია.
დაინტერესდი?
დრო: 24 ნოემბერი, 20 საათი
ადგილმდებარეობა: უნილაბის Facebook გვერდი

კიბერლაბორატორია ,,უნილაბის“ ღია ლექცია: c
2020-11-21 19:00
21 ნოემბერს, 19:00 საათზე, კიბერლაბორატორია „უნილაბის“ ღია ლექციების სერიის ფარგლებში თეონა ტილკავაშვილი ისაუბრებს c#-ის გამოწვევებზე.
ლექციის შესახებ
იცოდი, რომ პროგრამირება მომავლის პროფესიებიდან ერთ-ერთი ყველაზე მოთხოვნადი და მაღალანაზღაურებადი მიმართულებაა?
უნილაბის კიბერლაბორატორია სწორედ c#-ის შესწავლასა და საკუთარი თავის ახალ პროფესიაში აღმოჩენას გთავაზობს.
კურსის განმავლობაში გაეცნობით ობიექტზე ორიენტირებული პროგრამირების მთავარ პრინციპებს და დამოუკიდებლად შეძლებთ მათზე მუშაობას.
კურსის ბოლოს კი გეცოდინებათ, როგორ იმუშაოთ ცვლადებთან, მასივებთან, მეთოდებთან, კლასებთან და კონკრეტული ამოცანების გადაჭრას სხვადასხვა ალგორითმის გამოყენებით შეძლებთ.
პროგრამულ სამყაროში ამ დაუვიწყარ მოგზაურობამდე გიწვევთ ღია ლექციაზე, რომელზეც კურსის ლექტორი თეონა ტილკავაშვილი c#-ის გამოწვევებზე მოგიყვებათ და ახალი თავგადასავლისთვის საჭირო ინფორმაციას გაგაცნობთ.
სპიკერის შესახებ

თეონა ახალი მედიატექნოლოგიების ინჟინერიის მაგისტრია, ამჟამად კარიერას Front-end დეველოპერად აგრძელებს Dasta Records Management-ში და თქვენთან შეხვედრას მოუთმენლად ელის.
დრო: 21 ნოემბერი, 19 საათი
ადგილმდებარეობა: უნილაბის Facebook გვერდი

გლობალური მეწარმეობის კვირეული: Tech Talk
2020-11-21 19:00
21 ნოემბერს, 19:00 საათზე, ილიას სახელმწიფო უნივერსიტეტის ორგანიზებით გლობალური მეწარმეობის კვირეულის ფარგლებში წარმოგიდგენთ Tech Talk-ს, რომელსაც გამართავენ კომპანია Apple-ის მთავარი ტექლიდი მიხეილ წიკლაური და CISCO-ს ინჟინერი გიორგი მაღლაკელიძე. Ისინი გამოცდილებას გაგვიზიარებენ.
შეხვედრაზე განხილული იქნება:
➤ რას ნიშნავს ამერიკული საინჟინრო განათლება;
➤ რა არის საჭირო სილიკონის ველზე წარმატებული კარიერისთვის;
➤ როგორ შეიძლება მსოფლიოში ერთ-ერთ ყველაზე წარმატებულ კომპანიაში მოხვედრა.
შეხვედრა გაიმართება დისტანციურად.

დრო: 21 ნოემბერი, 19:00 საათი
ადგილი: ფაბლაბ ილიაუნის ფეისბუქგვერდი

#GEWILIAUNI #GEW2020 #Fablab #fablabiliauni

გლობალური მეწარმეობის კვირეული: startup night
2020-11-20 19:00
20 ნოემბერს, 19:00 საათზე, ილიას სახელმწიფო უნივერსიტეტის ორგანიზებით გლობალური მეწარმეობის კვირეულის ფარგლებში გაიმართება საჯარო ონლაინლექცია startup night.
შეხვედრაზე წარმატებული სტარტაპერები მოგიყვებიან თავიანთი წარმატების შესახებ, თუ რა გზა გაიარეს იქ მისასვლელად, სადაც ახლა იმყოფებიან, ასევე პრობლემებსა და დაბრკოლებებზე.
მომხსენებლები: სტარტაპ Phubber-ის თანადამფუძნებელი გიორგი ჩუგოშვილი, სტარტაპ Stack-ის თანადამფუძნებელი გიორგი ლალიაშვილი
➤ Phubber, ციფრული პლატფორმა სოციალური შოპინგისთვის, მომხმარებელს საშუალებას აძლევს თავისი გარდერობი ონლაინმაღაზიად აქციოს. ის 2019 წლიდან არსებობს და დღეს საქართველოში ტანსაცმლისა და ფეხსაცმლის ყველაზე დიდი ონლაინმაღაზიაა.
➤ Stack, ქართული წარმოშობის საერთაშორისო სტარტაპი, ინტერნეტბრაუზერის ქართულ ალტერნატივას ქმნის. კომპანიამ 2018 წლის ნოემბერში დაიწყო ოპერირება და ამ დროისთვის 2000-ზე მეტი აქტიური მომხმარებელი ჰყავს ამერიკიდან, იაპონიიდან და ევროპიდან.
ორივე ქართული სტარტაპი მსოფლიო უმსხვილესი აქსელერატორის 500 სტარტაპის ტოპ 5 საუკეთესო კომპანიაში მოხვდა.

დრო: 20 ნოემბერი, 19:00 საათი
ადგილი: ფაბლაბ ილიაუნის ფეისბუქგვერდი

#GEWILIAUNI #GEW2020 #Fablab #fablabiliauni

ვებინარების სერია „მოსწავლეთა სიმულაციები“ – პირველი ვებინარი
2020-11-20 19:00
20 ნოემბერს, 19:00 საათზე, ილიას სახელმწიფო უნივერსიტეტის საბუნებისმეტყველო განათლების კვლევითი ცენტრის SALiS-ის ლაბორატორია რუხისა და ახმეტის ინოვაციების ცენტრებთან თანამშრომლობით წარმოგიდგენთ ვებინარების სერიის „მოსწავლეთა მიერ შექმნილი სიმულაციები საბუნებისმეტყველო მეცნიერებების გაკვეთილებისთვის“ პირველ ვებინარს.
ვებინარი გაიმართება დისტანციურად პლატფორმა ზუმის მეშვეობით.
ვებინარის ფარგლებში სკოლის მოსწავლეები წარმოადგენენ საბუნებისმეტყველო მეცნიერებების გაკვეთილებისთვის 5 სიმუალაციას.

რუხის ინოვაციების ცენტრის მოსწავლეების პროექტები
სახელწოდება: „ჭკვიანი რუკა“
ავტორები: ნინიკო შარია, თამარ ჯოჯუა, დავით ხასია, ცოტნე შონია, გიორგი ჩიკინი
სახელწოდება: „თავისუფალი ვარდნა“
ავტორები: ნინიკო შარია, თამარ ჯოჯუა, დავით ხასია, ცოტნე შონია, გიორგი ჩიკინი

ახმეტის ინოვაციების ცენტრის მოსწავლეების პროექტები
სახელწოდება: „კარუსელი“
ავტორები: ირმა ჭილაშვილი, ცოტნე ნონიაშვილი, ლუკა ლუხუმაძე, ზაქარია ჭუაძე, მარიამ ივანაშვილი
სახელწოდება: „რეფლექსური რკალი“
ავტორები: ირმა ჭილაშვილი, ცოტნე ნონიაშვილი, ლუკა ლუხუმაძე, ზაქარია ჭუაძე, მარიამ ივანაშვილი
სახელწოდება: „რეფლექსური რკალის კომპონენტები“
ავტორები: ირმა ჭილაშვილი, ცოტნე ნონიაშვილი, ლუკა ლუხუმაძე, ზაქარია ჭუაძე, მარიამ ივანაშვილი

დრო: 20 ნოემბერი, 19:00 საათი
ვებინარის ბმული: https://cutt.ly/egXVrab
დასწრება თავისუფალია.

კვლევითი სემინარი: „სამეზობლოს“ ანთროპოლოგიური კვლევა
2020-11-20 17:00
20 ნოემბერს, 17:00 საათზე, პროექტი „თბილისი როგორც ურბანული თანაკვეთა” და ილიას სახელმწიფო უნივერსიტეტის ანთროპოლოგიის სადოქტორო პროგრამა გიწვევთ მორიგ კვლევით სემინარზე.
სემინარზე ანთროპოლოგი სუზანე ფელინგსი ისაუბრებს თემაზე „სამეზობლოს“ ანთროპოლოგიური კვლევა, “The Neighbourhood” in Anthropological Research.
მომხსენებლის შესახებ

სუზანე ფელინგსი სოციალური და კულტურული ანთროპოლოგია ფრანკფურტის ფრობენიუსის ინსტიტუტში. მისი კვლევის არეალი მოიცავს ცენტრალურ აზიას, კავკასიასა და ყირიმს. კვლევითი ინტერესებია: ურბანული ანთროპოლოგია, ეკონომიკური ანთროპოლოგია და სახელმწიფოს ანთროპოლოგია.
ვრცელი ბიოგრაფიისთვის: იხ ბმული
სამუშაო ენა: ინგლისური
დრო: 20 ნოემბერი, 17:00 საათი
სემინარი წარიმართება დისტანციურად (შეხვედრაზე მონაწილეობისთვის გთხოვთ მიმართეთ ქეთევან გურჩიანს ketevan_gurchiani@iliauni.edu.ge)

გლობალური მეწარმეობის კვირეული: Startup school – გახდი მეწარმე ფაბლაბთან ერთად
2020-11-19 19:00
19 ნოემბერს, 19:00 საათზე, IX-XII კლასის სკოლის მოსწავლეებისთვის გლობალური მეწარმეობის კვირეულის ფარგლებში ჩატარდება Startup school – გახდი მეწარმე ფაბლაბთან ერთად.
Startup School ბუთქემფის მიზანია სკოლის მოსწავლეებს განუვითაროს სამეწარმეო უნარ-ჩვევები და ხელი შეუწყოს მათთვის მეწარმეობისა და სტარტაპების შესახებ საბაზისო ცოდნის გადაცემას. პროგრამა ილიას სახელმწიფო უნივერსიტეტში გლობალური მეწარმეობის კვირეულის ფარგლებში ერთდღიანი ინტენსიური ბიზნესბუთქემფ შეხვედრის სახით განხორციელდება. მოსწავლეებს საშუალება ექნებათ, გაეცნონ სტარტაპის შექმნის პრინციპებს და დაეუფლონ ბიზნესდაგეგმვის, იდეების გენერაციისა და ფიჩინგის უნარ-ჩვევებს.
მოსწავლეებს მენტორობას გაუწევენ ფაბლაბისა და ზუმაუთის თანამშრომლები.
➤ ვის შეუძლია მონაწილეობა?
სკოლის მოსწავლეებს (IX-XII კლასები), რომლებსაც სურვილი აქვთ, მიიღონ საბაზისო ცოდნა მეწარმეობისა და სტარტაპის შექმნის პროცედურების შესახებ.
➤ რეგისტრაციისთვის ეწვიეთ ბმულს – https://bit.ly/3eReajc
➤ რეგისტრაციის ვადა: 18 ნოემბერი, 18:00 საათი
შეხვედრის დაწყების დრო: 19 ნოემბერი, 19:00 საათი
ადგილი: ფაბლაბ ილიაუნის ფეისბუქგვერდი
#GEWILIAUNI #GEW2020 #Fablab #fablabiliauni

გლობალური მეწარმეობის კვირეული: „როგორ ვაქციოთ ამაზონი შემოსავლის წყაროდ“ “შენი პროდუქტი etsy-ზე”
2020-11-18 19:00
18 ნოემბერს, 19:00 საათზე, ილიას სახელმწიფო უნივერსიტეტის ორგანიზებით გლობალური მეწარმეობის კვირეულის ფარგლებში გაიმართება დისტანციური საჯარო ლექცია თემაზე:
➤ „როგორ ვაქციოთ ამაზონი შემოსავლის წყაროდ“.
მომხსენებელი ლევან მოლაშვილი განიხილავს შემდეგ საკითხებს:

ამაზონზე პროდუქტის განთავსების კრიტერიუმები;
ნიშები, რომელთა ათვისებაც პროდუქტს უფრო გაყიდვადს გახდის;
ხშირად დაშვებული შეცდომები და მათი თავიდან აცილების გზები;
როგორ ეხმარება Amazon Export Hub-ის პლატფორმა მომხმარებლებს.

ამავე დღეს, 20:00 საათზე, გაიმართება მეორე საჯარო ლექცია თემაზე: „შენი პროდუქტი etsy-ზე“.
➤ Etsy.com ერთ-ერთი საუკეთესო პლატფორმაა ხელნაკეთი ნივთების გაყიდვისთვის, თუმცა მისი ბენეფიტების მაქსიმალურად მისაღებად საჭიროა სპეციფიკური ცოდნა და გამოცდილება.
ვისაც გაინტერესებთ, როგორ უნდა შესთავაზოთ და გააცნოთ თქვენი პროდუქტი მსოფლიოს Etsy.com-ის საშუალებით, შემოგვიერდით.
მომხსენებელი – კატო რამიშვილი

შეხვედრის დაწყების დრო: 19:00 საათი
ადგილი: ფაბლაბ ილიაუნის ფეისბუქგვერდი

#GEWILIAUNI #GEW2020 #Fablab #fablabiliauni

შეხვედრა „ევექსი კლინიკების“ წარმომადგენელთან – BOOSTER TALKS
2020-11-18 16:00
18 ნოემბერს, 16:00 საათზე, BOOSTER Talks-ის სტუმარი იქნება „ევექსი კლინიკების“ პერსონალის შერჩევის სპეციალისტი თინათინ ბუჩუკური.
„ევექსი კლინიკები“ საქართველოს სამედიცინო სფეროში GHG (Georgian Healthcare Group) ჯგუფის შვილობილი კომპანიაა. ჯგუფი 2015 წლიდან ლონდონის საფონდო ბირჟაზეა წარმოდგენილი.
BOOSTER Talks გულისხმობს ექსკლუზიურად ილიაუნის სტუდენტებისა და კურსდამთავრებულებისთვის საქართველოში მოქმედ კერძო, საჯარო და არასამთავრობო სტრუქტურების წარმომადგენელებთან ონლაინშეხვედრებს.
მომხსენებელი განიხილავს შემდეგ საკითხებს:

„ევექსი კლინიკები“ – ერთ-ერთი მსხვილი დამსაქმებელი ბაზარზე;
ვის ვეძებთ ჩვენ?
სტუდენტური დასაქმების პროგრამის პრეზენტაცია;
„ევექსი კლინიკების“ სტაჟირების პროგრამები.

შეხვედრაზე დასწრების მსურველებმა შეავსეთ სარეგისტრაციო ფორმა არა უგვიანეს 18 ნოემბრის 13:00 საათისა.
შეხვედრა საინტერესო იქნება ნებისმიერი მიმართულების სტუდენტებისა და კურსდამთავრებულებისთვის.
შეხვედრის ბმულს გამოგიგზავნით შეხვედრის დაწყებამდე ერთი საათით ადრე.
დრო: 18 ნოემბერი, 16:00 საათი
სარეგისტრაციო ფორმა

გლობალური მეწარმეობის კვირეული: საჯარო ლექცია თემაზე: „ქალები ტექნოლოგიებში“
2020-11-17 19:00
17 ნოემბერს, 19:00 საათზე, ილიას სახელმწიფო უნივერსიტეტის ორგანიზებით გლობალური მეწარმეობის კვირეულის ფარგლებში გაიმართება საჯარო ლექცია თემაზე: „ქალები ტექნოლოგიებში“.
ღონისძიების ფარგლებში მოწვეული სტუმრები:

ნანა დიხამინჯია – ილიას სახელმწიფო უნივერსიტეტის ვიცე-რექტორი ინოვაციებისა და მეცნიერების პოპულარიზაციის მიმართულებით;
მარიამ რუსიშვილი – Quick Cash-ის დამფუძნებელი და აღმასრულებელი დირექტორი;
მარიამ გაგუა – საქართველოს ბანკის Digital Product Owner;
ელენე ჟურავლიოვა – ილიას სახელმწიფო უნივერსიტეტის ასოცირებული პროფესორი ბიოქიმიის მიმართულებით.

მომხსენებლები ისაუბრებენ შემდეგ თემებზე:

თანამედროვე ტექნოლოგიების მნიშვნელობა;
ქალების ჩართულობა ტექნოლოგიურ სფეროში და გამოწვევები, რომლებსაც ისინი აწყდებიან;
როგორ არის შესაძლებელი არსებულ გამოწვევებთან გამკლავება.

თუ დაინტერესებული ხართ ამ თემატიკით, 17 ნოემბერს, 19:00 საათზე, შემოგვიერთდით ფაბლაბ ილიაუნის Facebook-ის გვერდზე.
შეხვედრა გაიმართება დისტანციურად და დასწრება შესაძლებელი იქნება ნებისმიერი დაინტერესებული პირისთვის.
შეხვედრის ადგილი: ფაბლაბ ილიაუნის ფეისბუქგვერდი
#GEWILIAUNI #GEW2020 #Fablab #fablabiliauni
2020 წელი

ონლაინშეხვედრა თემაზე: „საქართველოში მცხოვრები მცირე ეთნიკური ჯგუფები - უდები, ასურელები “
2020-11-16 17:00
16 ნოემბერს, 17:00 საათზე, ილიას სახელმწიფო უნივერსიტეტი ევროპის საბჭოს მხარდაჭერით თანასწორობის კვირეულის ფარგლებში ჩაატარებს ონლაინშეხვედრას თემაზე: „საქართველოში მცხოვრები მცირე ეთნიკური ჯგუფები – უდები, ასურელები “.
მოწვეული სტუმრები იქნებიან ბექა ნეშუმაშვილი – არასამთავრობო ორგანიზაციია „უდის“ ხელმძღვანელი და ეკატერინე ბიტკაში – საქართველოს ასურელ ახალგაზრდათა ასოციაცია ,,ნინევიას” თავმჯდომარე.
ღონისძიების მიზანია დამსწრე საზოგადოება გაეცნოს საქართველოში მცხოვრებ მცირე ეთნიკურ ჯგუფებს, კერძოდ, უდებსა და ასურელებს, მათი საქართველოში განსახლების ისტორიას, ენას, ყოფა-ცხოვრებასა და ტრადიციებს, მცირე ეთნიკური უმცირესობების წინაშე არსებული პრობლემების მოგვარების გზებს.
შეხვედრას შეგიძლიათ დაესწროთ ონლაინრეჟიმში მოცემული ბმულის მეშვეობით:
https://us02web.zoom.us/j/81058512426
ღონისძიება ტარდება კამპანიის „მე ვირჩევ თანასწორობას” ფარგლებში, რომელიც მიმდინარეობს პროექტის „ბრძოლა დისკრიმინაციის, სიძულვილის დანაშაულის და სიძულვილის ენის წინააღმდეგ საქართველოში“ ფარგლებში. პროექტი ხორციელდება საქართველოში 2016-2019 წლების ევროპის საბჭოს სამოქმედო გეგმის მიხედვითა და დანიის სამეზობლო პროგრამის (DANEP) მხარდაჭერით

გლობალური მეწარმეობის კვირეული
2020-11-13 14:15
ილიას სახელმწიფო უნივერსიტეტი მე-5 წელია უერთდება გლობალური მეწარმეობის ქსელის (GEN) ინიციატივას და მონაწილეობს გლობალური მეწარმეობის კვირეულში, რომელიც მთელი მსოფლიოს მასშტაბით აღინიშნება.
კვირეული 180-ზე მეტ ქვეყანაში იმართება. მისი პარტნიორია 20 000-ზე მეტი ორგანიზაცია. კვირეულის ფარგლებში მსოფლიოს მასშტაბით 35 000-ზე მეტი ღონისძიება იგეგმება, რომლებშიც 10 მილიონზე მეტი ადამიანი მიიღებს მონაწილეობას.
ილიას სახელმწიფო უნივერსიტეტი გლობალური მეწარმეობის კვირეულის პარტნიორია.
17-21 ნოემბერს ილიას სახელმწიფო უნივერსიტეტი ორგანიზებას გაუწევს ღონისძიებებს, სემინარებს, საჯარო ლექციებსა და კონკურსებს, რომლებიც პანდემიის გამო ონლაინ გაიმართება. მათში მონაწილეობა შეუძლია ნებისმიერ დაინტერესებულ პირს.
ილიას სახელმწიფო უნივერსიტეტის მიერ კვირეულის ფარგლებში დაგეგმილი ღონისძიებები ფოკუსირებული იქნება ქალების, სტუდენტებისა და სკოლის მოსწავლეების სამეწარმეო შესაძლებლობების განვითარებაზე.
კვირეულის განრიგი:
„ქალები ტექნოლოგიებში”

დრო: 17 ნოემბერი, 19:00 საათი
ადგილი: ფაბლაბ ილიაუნის ფეისბუქგვერდი

ვრცლად – https://bit.ly/2UlCQqz

საჯარო ლექცია: „როგორ ვაქციოთ ამაზონი შემოსავლის წყაროდ“
„შენი პროდუქტი etsy-ზე“

დრო: 18 ნოემბერი, 19:00 საათი
ადგილი: ფაბლაბ ილიაუნის ფეისბუქგვერდი

ვრცლად – https://bit.ly/3luD4Y6

Startup school – გახდი მეწარმე ფაბლაბთან ერთად

დრო: 19 ნოემბერი, 19:00 საათი
ადგილი: ფაბლაბ ილიაუნის ფეისბუქგვერდი

ვრცლად – https://bit.ly/3psPaDu

startup night

დრო: 20 ნოემბერი,19:00 საათი
ადგილი: ფაბლაბ ილიაუნის ფეისბუქგვერდი

ვრცლად – https://bit.ly/3nl4lwJ

Tech Talk

დრო: 21 ნოემბერი, 19:00 საათი
ადგილი: ფაბლაბ ილიაუნის ფეისბუქგვერდი

ვრცლად – https://bit.ly/3eVZGyf
#GEWILIAUNI #GEW2020 #Fablab #fablabiliauni
2020 წელი

ონლაინშეხვედრა თემაზე: „ტოლერანტობის არსი და რელიგიური უმცირესობები
2020-11-10 17:00
ილიას სახელმწიფო უნივერსიტეტი უერთდება საგრანტო პროექტის „ერთად თანასწორობისთვის“ ფარგლებში წამოწყებულ კამპანიას „მე ვირჩევ თანასწორობას“. საგრანტო პროექტის მიზანია მრავალფეროვნების პატივისცემისა და დისკრიმინაციის წინააღმდეგ ბრძოლის შესახებ ცნობიერების ამაღლება, ასევე სამოქალაქო ინტეგრაციის ხელშეწყობა და ტოლერანტული გარემოს გაძლიერება სტუდენტ ახალგაზრდებში.
10 ნოემბერს, 17:00 საათზე, ილიას სახელმწიფო უნივერსიტეტი ევროპის საბჭოს მხარდაჭერით თანასწორობის კვირეულის ფარგლებში ჩაატარებს ონლაინშეხვედრას თემაზე: „ტოლერანტობის არსი და რელიგიური უმცირესობები“.
მოწვეული სტუმარი იქნება რუსუდან გოცირიძე – საქართველოს ევანგელურ-ბაპტისტური ეკლესიის ეპისკოპოსი.
ღონისძიების მიზანია, დამსწრე საზოგადოება გაეცნოს საქართველოში არსებული რელიგიური უმცირესობების, კერძოდ, საქართველოს ევანგელურ-ბაპტისტური ეკლესიის შესახებ ინფორმაციას, საზოგადოების დამოკიდებულებას მათ მიმართ, მონაწილეები ასევე იმსჯელებენ რელიგიური უმცირესობების წინაშე არსებული პრობლემების გადაჭრის გზებსა და აუცილებელ ნაბიჯებზე.
შეხვედრას შეგიძლიათ დაესწროთ ონლაინრეჟიმში მოცემული ბმულის მეშვეობით:
https://us02web.zoom.us/j/87203632117
ღონისძიება ტარდება „მე ვირჩევ თანასწორობას”კამპანიის ფარგლებში, რომელიც მიმდინარეობს პროექტის „ბრძოლა დისკრიმინაციის, სიძულვილის დანაშაულის და სიძულვილის ენის წინააღმდეგ საქართველოში“ ფარგლებში. პროექტი ხორციელდება საქართველოში 2016-2019 წლების ევროპის საბჭოს სამოქმედო გეგმის მიხედვითა და დანიის სამეზობლო პროგრამის (DANEP) მხარდაჭერით.

კიბერლაბორატორია ,,უნილაბის“ ღია ლექცია: Front End
2020-11-07 19:00
დღეს ჩვენ ირგვლივ უამრავი ახალი სტარტაპი და ბიზნესი იქმნება. არსებულ კომპანიებს კი მუდმივად გაფართოება და განვითარება სურთ. კარგი ბრენდი თუ გახსენდებათ, რომელსაც ვებგვერდი არ აქვს? ალბათ არა.
Front-end დეველოპმენტის კურსები ილიაუნის კიბერლაბორატორიის სივრცეში, უნილაბშია. თუ გსურს, გქონდეს პროფესია, რომლითაც მოთხოვნადი კადრი იქნები, საკუთარ თავს ბევრი ფიქრით ნუ დააყოვნებ.
უფრო კარგად, რომ გაიგო რისი თქმა გვინდა, ამ მიმართულების პროფესიონალები – ქრისტინა მაკალათია და ნოკა ყიფიანი გაცნობით ლექციაზე ისაუბრებენ.
ქრისტინე მაკალათია front end ლექტორია სხვადასხვა უნივერსიტეტსა და სასწავლო ცენტრში, ამასთან სტაჟიორების ხელმძღვანელია უნილაბში.
ნოკა ყიფიანი _ კითხულობს ლექციებს Front end მიმართლებით რამდენიმე უნივერსიტეტსა და სასწავლო ცენტრში.
ამ მომენტისთვის კარიერას კომპანია Wandio-ში Front-end დეველოპერის პოზიციაზე აგრძელებს.
გელოდებით 7 ნოემბერს, 19:00 საათზე, უნილაბის facebook გვერდზე.

კიბერლაბორატორია ,,უნილაბის“ ღია ლექცია: ციფრული კომუნიკაციები
2020-11-04 20:00
დღეს, როცა თითქმის ყველა იდეის ხორცშესხმას ტექნოლოგიები გვიადვილებენ, ერთ-ერთი მთავარი ამოცანაა შექმნილი პროდუქტით საზოგადოების დაინტერესება. მარკეტინგის და მარკეტერის მნიშვნელობაზე ლაპარაკით თავს არ შეგაწყენთ. ალბათ დაგვეთანხმებით, რომ ამ სფეროს კიდევ უფრო მეტი შესაძლებლობები სოციალურმა ქსელებმა მისცა.
ამ მოთხოვნადი და საინტერესო პროფესიის, ციფრული კომუნიკაციების კურსი ილიაუნის კიბერლატორია უნილაბში შეგიძლია გაიარო.
უფრო დეტალურად კი აღნიშნული კურსის შესახებ ღია ლექციაზე გიორგი ბაციაშვილისგან, ციფრული მარკეტინგის სპეციალისტისა და დეველოპერისგან შეგიძლია გაიგო.
გიორგი ახალი ტექნოლოგიებისა და ინოვაციების სასწავლო ცენტრის ციფრული რეკლამის სტაჟირების მიმართულების მენეჯერია. ასევე ციფრული კომუნიკაციების მიმართულებით მუშაობს რამდენიმე კომპანიაში.
გელოდებით 4 ნოემბერს, 20:00 საათზე, უნილაბის facebook გვერდზე.

ინტერდისციპლინარული სემინარების ციკლი - საქართველოს ენერგეტიკული ბირჟის საქმიანობა
2020-11-04 19:00
4 ნოემბერს ილიას სახელმწიფო უნივერსიტეტის ბიზნესის, ტექნოლოგიისა და განათლების ფაკულტეტის ენერგეტიკის და მდგრადი განვითარების ინსტიტუტის ორგანიზებით, ინტერდისციპლინარული სემინარების ციკლის „ენერგეტიკა და მდგრადი განვითარება“ ფარგლებში, რიგით პირველი სემინარი გაიმართება.
სემინარს თემაზე „საქართველოს ენერგეტიკული ბირჟის საქმიანობა“ ჩაატარებს სს „საქართველოს ენერგეტიკული ბირჟის“ გენერალური დირექტორის მოადგილე ირაკლი გალდავა.
სემინარის შესახებ
ელექტროენერგიის ბირჟა აერთიანებს დღით ადრე და დღიურ ბაზრებს. დღით ადრე ბაზარზე რეალური ვაჭრობის დაწყება დაგეგმილია 2021 წლის 1 ივლისიდან, ხოლო დღიური ბაზარი ფუნქციონირებას დაიწყებს არა უგვიანეს 2022 წლის 1 ივლისისა. ამჟამად მიმდინარეობს დღით ადრე ბაზრის სატესტო რეჟიმი. ელექტროენერგიის ბირჟის სათანადოდ ამუშავება ენერგეტიკული სექტორის განვითარებაში მნიშვნელოვანი წინგადადგმული ნაბიჯი იქნება. იგი შექმნის სწორ საბაზრო სიგნალებს და სამომავლოდ ხელს შეუწყობს მეზობელ ქვეყნებთან ელექტროენერგიით ვაჭრობის გამარტივებას.

რას გულისხმობს ახალი ბაზრის მოდელი?
როდის და როგორ ამუშავდება ახალი ელექტროენერგეტიკული ბირჟა და რა მნიშვნელობა ექნება მას ელექტროენერგიის ბაზრის განვითარებაზე?
როგორ მუშაობს ელექტროენერგიის ბაზრები?
რა ტიპის პროდუქტებია ელექტროენერგიის ბირჟზე?
რატომ და როგორ ხდება საათობრივი ვაჭრობა ელექტროენერგეტიკულ ბირჟაზე?

მომხსენებლის შესახებ
ირაკლი გალდავას აქვს 10-წლიანი სამუშაო გამოცდილება ენერგეტიკის სექტორში. ირაკლი ფლობს ეკონომიკის საერთაშორისო სკოლის (ISET) ეკონომიკის (ენერგოეკონომიკის მიმართულება) მაგისტრის ხარისხს. მისი კარიერა ენერგეტიკის სექტორში დაიწყო ISET-ის კვლევით ინსტიტუტში 2011 წელს, სადაც ის მუშაობს მკვლევრად ენერგეტიკის საკითხებში. საქართველოს ენერგეტიკისა და წყალმომარაგების მარეგულირებელ ეროვნულ კომისიაში გატარებული 6 წლამდე პერიოდის შემდეგ ირაკლი შეუერთდა საქართველოს ენერგეტიკულ ბირჟას. პრაქტიკული საქმიანობის გარდა, ირაკლი ატარებდა ლექციებსა და ტრენინგებს სხვადასხვა მიმართულებით, როგორიცაა: ეკონომეტრიკა, ხარჯსარგებლიანობის ანალიზი, პროგნოზირება ენერგეტიკის სექტორში და ა.შ. ის არის ავტორი სახელმძღვანელოებისა და სტატიების ენერგეტიკის დარგში, ამავდროულად ჩართულია სხვადასხვა ენერგეტიკულ პროექტში, როგორც დარგის ექსპერტი. უწევდა რა ენერგეტიკის სექტორის, მათ შორის ენერგეტიკული ბაზრების, შეფასება სხვადასხვა კუთხით, ირაკლიმ შეიძინა გამოცდილება და მრავალმხრივი ცოდნა როგორც ელექტროენერგეტიკის, ასევე ბუნებრივი გაზისა და ეკონომიკის სხვა სექტორების შესახებ.
სემინარის ფორმატი: სემინარი ჩატარდება დისტანციურად, პლატფორმა ზუმის გამოყენებით. მსურველებს შეუძლიათ ისარგებლონ ბმულით: https://us02web.zoom.us/j/83231736568
დრო: 4 ნოემბერი, 19:00 – 20:30 საათი
დასწრება თავისუფალია.

Კიბერლაბორატორია ,,უნილაბის“ ღია ლექცია: Python დეველოპმენტი
2020-11-02 19:00
2 ნოემბერს, 19:00 საათზე, კიბერლაბორატორია ,,უნილაბის“ ღია ლექციების სერიის ფარგლებში AnimaChatbotics-ის Python Developer-ი თემურ ჩიჩუა ისაუბრებს Python დეველოპმენტის შესახებ.
ლექციის შესახებ
ხშირად აწყდები ხოლმე კიბერ სამყაროში ვებაპლიკაციებს ან თამაშებს? ალბათ ერთხელ მაინც გიფიქრია როგორ და ვინ ქმნის?
სწორედ პითონია ერთ-ერთი ის ენა, რომელზე მომუშავე ადამიანები ახდენენ ამ საოცრებებს და ვერც კი წარმოიდგენ კიდევ რამხელა შესაძლებლობები გააჩნია.
თუ ახალი ენების შესწავლა გიყვარს უნილაბის Python დეველოპმენტის კურსი შენთვისაა.
მანამდე კი ღია ლექციაზე შემოიხედე, სადაც თემურ ჩიჩუა გაგაცნობს თავის თავგადასავალსა და ცოდნას პროგრამირების სამყაროს შესახებ.
სპიკერის შესახებ
თემო AnimaChatbotics-ის მოქმედი Python Developer-ია და მუშაობს რამდენიმე სხვადასხვა კომპიუტერულ მიმართულებაზე Image Processing, Natural Language Processing, Hardware Development, Data analysis, Web Services პითონის გამოყენებით.
საინტერესოდ ჟღერს?

დრო: 2 ნოემბერი , 19:00 საათი
ადგილმდებარეობა: უნილაბის facebook გვერდზე.

დიალოგი სკამთან - საბჭოთა ეპოქის პარკის სკამები თანამედროვე თბილისში
2020-11-02 16:00
2 ნოემბერს, 16:00 სთ-ზე, ილიას სახელმწიფო უნივერსიტეტის S კორპუსის ეზოში, თბილისის არქიტექტურის ბიენალეს ფარგლებში, „TAB20 – What do we have in common”, გაიმართება ღონისძიება, სახელწოდებით „დიალოგი სკამთან – საბჭოთა ეპოქის პარკის სკამები თანამედროვე თბილისში“.
პროექტი პოსტსაბჭოთა სივრცეში საბჭოთა არქიტექტურული მემკვიდრეობის შესახებ დისკუსიის ნაწილია და მიზნად ისახავს ამ მემკვიდრეობის ფუნქციურ გადასინჯვას მასთან დიალოგის გზით. ფიზიკურ სივრცეში წარმოდგენილი იქნება ილიას სახელმწიფო უნივერსიტეტის არქიტექტურის პროგრამის სტუდენტების, ნუცა ლაბაძისა და სალომე მალაციძის, ასევე ფინელი არქიტექტორების, დიკაისა კარვინენის, კარიტა რიტივაარასა და აარო მარტიკაინენის ნამუშევრები.
თბილისის არქიტექტურის ბიენალეს “TAB20 – What do we have in common” სრული პროგრამა
კურატორი: მიკო მაკი
გახსნა: 2 ნოემბერი, 16:00 სთ.
მისამართი: გ. წერეთლის #1, ილიას სახელმწიფო უნივერსიტეტის S კორპუსი
დასწრება თავისუფალია.
